Legal Document

Category: 122

Text:
94. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ  ΤΑΧΥΔΡΟΜΕΙΩΝ (ΕΕΤΤ) Αριθ. 296/49 της 24 Oκτ./17 Δεκ. 2003 (ΦΕΚ Β΄  1881) Κανονισμός Κοινοποίησης Ραδιοεξοπλισμού στην «ΕΕΤΤ». Έχοντας υπόψη: α.το Ν. 2867/2000 «Οργάνωση και λειτουργία των τηλεπικοινωνιών και άλλες διατάξεις» (ΦΕΚ 273/Α΄/2000) και ιδίως το άρθρο 3 παράγρ. 14, εδάφια β΄ και κη΄ αυτού, β.τo Π.Δ. 44/2002 «Ραδιοεξοπλισμός και τηλεπικοινωνιακός τερματικός εξοπλισμός και αμοιβαία αναγνώριση της συμμόρφωσης των εξοπλισμών αυτών. Προσαρμογή της Ελληνικής νομοθεσίας στην οδηγία 99/5/ΕΚ του Ευρωπαϊκού Κοινοβουλίου και του Συμβουλίου της 9 Μαρτίου 1999» (ΦΕΚ 44/Α΄/7.3.2002) και ιδίως το άρθρο 7 αυτού, γ.το γεγονός ότι από τις διατάξεις της παρούσας Απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζει: Εκδίδει Κανονισμό Κοινοποίησης Ραδιοεξοπλισμού στην ΕΕΤΤ, ο οποίος έχει ως ακολούθως: Άρθρο 1 Πεδίο Εφαρμογής Ο παρών Κανονισμός καθορίζει την διαδικασία σύμφωνα με την οποία ο κατασκευαστής  ραδιοεξοπλισμού, ή ο εγκατεστημένος στην Κοινότητα εξουσιοδοτημένος αντιπρόσωπος του, ή ο αρμόδιος για την διάθεση της συσκευής στην αγορά, κοινοποιεί στην ΕΕΤΤ την πρόθεσή του να διαθέσει στην αγορά τον εξοπλισμό αυτόν και παρέχει τις απαραίτητες πληροφορίες σχετικά με τα χαρακτηριστικά λειτουργίας του. Άρθρο 2 Ορισμοί Λέξεις ή φράσεις, που χρησιμοποιούνται στον παρόντα Κανονισμό, έχουν την έννοια η οποία τους αποδίδεται στο Προεδρικό Διάταγμα 44/2002 «Ραδιοεξοπλισμός και τηλεπικοινωνιακός τερματικός εξοπλισμός και αμοιβαία αναγνώριση της συμμόρφωσης των εξοπλισμών αυτών. Προσαρμογή της ελληνικής νομοθεσίας στην οδηγία 99/5/ΕΚ της Ευρωπαϊκού Κοινοβουλίου και του Συμβουλίου της 9 Μαρτίου 1999» ή σε περίπτωση που δεν αναφέρονται σε αυτό, την έννοια που τους αποδίδεται στο Ν.2867/2000, ή σε περίπτωση που δεν αναφέρονται σε αυτό, στο σχετικό δευτερογενές δίκαιο της Ευρωπαϊκής Ένωσης. Άρθρο 3 Υπόχρεοι Κοινοποίησης Σε περίπτωση ραδιοεξοπλισμού που χρησιμοποιεί ζώνες συχνοτήτων, η χρήση των οποίων δεν είναι εναρμονισμένη σε ολόκληρη την Κοινότητα, ο κατασκευαστής, ή ο εγκατεστημένος στην Κοινότητα εξουσιοδοτημένος αντιπρόσωπος του ή ο αρμόδιος για την διάθεση της συσκευής στην αγορά, υποχρεούται να καταθέσει στην ΕΕΤΤ κοινοποίηση, υπό τους όρους του άρθρου 4 του παρόντος, σχετικά με την πρόθεση του να διαθέσει στη αγορά τον εξοπλισμό αυτό, τουλάχιστον τέσσερις (4) εβδομάδες πριν από την ημερομηνία διάθεσης του σχετικού εξοπλισμού στην αγορά. Άρθρο 4 Όροι και περιεχόμενο κοινοποίησης 1.Στην ΕΕΤΤ κοινοποιούνται τουλάχιστον τα ακόλουθα στοιχεία: α.Το όνομα, η εμπορική επωνυμία, η διεύθυνση, ο αριθμός τηλεφώνου και τηλεομοιοτυπίας καθώς και η ηλεκτρονική διεύθυνση, εάν αυτή είναι διαθέσιμη, του εκάστοτε υποβάλλοντος από τους υπόχρεους, όπως αυτοί ορίζονται στο άρθρο 3 του παρόντος και σε κάθε περίπτωση τα ίδια ως άνω στοιχεία του κατασκευαστή. (Μετά τη σελ. 386,472) Σελ. 386,473 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.94 β.Σε περίπτωση που ένας εκ των υπόχρεων του άρθρου 3 του παρόντος εξουσιοδοτεί άλλο πρόσωπο να προβεί αντ’ αυτού και για λογαριασμό του στην κοινοποίηση του σχετικού εξοπλισμού, κοινοποιούνται και τα στοιχεία του εξουσιοδοτημένου που υποβάλει την κοινοποίηση καθώς και η νόμιμη εξουσιοδότηση από έναν από τους παραπάνω υπόχρεους ή αντίγραφο αυτής. Στην δε τελευταία περίπτωση ο υποβάλλων την κοινοποίηση υποχρεούται να τηρεί το πρωτότυπο της εξουσιοδότησης ώστε να μπορεί να το προσκομίσει στην ΕΕΤΤ όταν του ζητηθεί. γ.Πληροφορίες για τα χαρακτηριστικά του ραδιοεξοπλισμού, μεταξύ των οποίων: i.τον τύπο, το μοντέλο και την έκδοση του ραδιοεξοπλισμού που πρόκειται να πωληθεί στην Ελληνική αγορά καθώς και την εμπορική του ονομασία, ii.Πληροφορίες για την επιδιωκόμενη χρήση του, iii.πληροφορίες για τα ραδιοχαρακτηριστικά του εξοπλισμού και ειδικότερα για: τις ζώνες ραδιοσυχνοτήτων όπου λειτουργεί, τις συγκεκριμένες ραδιοσυχνότητες λήψης και εκπομπής με αντίστοιχη μνεία της δυνατότητας χρήσης ολόκληρης της ζώνης ραδιοσυχνοτήτων, τον τύπο διαμόρφωσης όπου εφαρμόζεται, τον αριθμό διαύλων και το εύρος διαύλων όπου εφαρμόζεται, τη μέγιστη ισχύ εξόδου (σε επίπεδο εξόδου πομπού) ή ακτινοβολούμενη ισχύς από την κεραία (με αναφορά αν πρόκειται για ισχύ e.r.p.ή e.i.r.p), τον κύκλο ζωής (χρόνο πραγματικής λειτουργία πομπού) όπου εφαρμόζεται, το πρωτόκολλο πρόσβασης όπου εφαρμόζεται και τον τύπο κεραίας, iv.Εφαρμοζόμενα πρότυπα ή τεχνικές προδιαγραφές, v.τον αναγνωριστικό αριθμό του κοινοποιημένου ή των κοινοποιημένων οργανισμών εφόσον αυτοί έλαβαν μέρος στη διαδικασία αξιολόγησης συμμόρφωσης του ραδιοεξοπλισμού, vi.χώρες, γεωγραφικές περιοχές στις οποίες πρόκειται να διατεθεί ο εξοπλισμός.  2.Σε περίπτωση που ραδιοεξοπλισμός που ήδη διατίθεται στην αγορά, χρησιμοποιεί ραδιοσυχνότητες ή ζώνες ραδιοσυχνοτήτων που δεν είναι εναρμονισμένες σε ολόκληρη την Κοινότητα και ο κατασκευαστής ή ο εγκατεστημένος στην Κοινότητα εξουσιοδοτημένος αντιπρόσωπος αυτού ή ο αρμόδιος για την διάθεση του εξοπλισμού στην αγορά σκοπεύει να τροποποιήσει με οποιοδήποτε τρόπο τα τεχνικά χαρακτηριστικά λειτουργίας του, υποχρεούται να προβεί στην κοινοποίηση προς την ΕΕΤΤ των προτεινομένων μεταβολών υπό τους όρους τις Σελ. 386,474 Τεύχος      Σελ.         παραγράφου 1 του παρόντος άρθρου, εντός προθεσμίας όχι μικρότερης από τέσσερις εβδομάδες πριν τη διάθεση στην αγορά του εξοπλισμού με τα νέα τροποποιημένα χαρακτηριστικά λειτουργίας. 3.Σε περίπτωση που η ΕΕΤΤ διαπιστώσει ότι κάποια από τα στοιχεία που αναφέρονται στην παράγραφο 1 του παρόντος άρθρου είναι ελλιπή, ειδοποιείται σχετικά ο υποβάλλων την κοινοποίηση για την συμπλήρωση των ελλείψεων. Η προθεσμία που αναφέρεται στο άρθρο 3 του παρόντος, αυτή των τεσσάρων εβδομάδων, αρχίζει από τη ημερομηνία παραλαβής της συμπληρωμένης σύμφωνα με τις παρατηρήσεις της ΕΕΤΤ σχετικής κοινοποίησης. 4.(Διαγράφηκε από την περίπτ. 1 παρ. Α της με αριθ. 473/8/28 Μαρτ.-21 Μαϊου 2008 (ΦΕΚ Β΄933) απόφ. ΕΕΤΤ.). 5.«Η κοινοποίηση υποβάλλεται μέσω της εφαρμογής OSN (One Stop Notification) που έχει υλοποιήσει η Ευρωπαϊκή Επιτροπή. Με την εφαρμογή αυτή κάθε ενδιαφερόμενος καταχωρεί τα στοιχεία του εξοπλισμού σε κεντρική βάση δεδομένων που διατηρεί η Ε.Ε. Οι αρμόδιοι φορείς κάθε κράτους μέλους ειδοποιούνται με μήνυμα ηλεκτρονικού ταχυδρομείου για κάθε νέα κοινοποίηση ραδιοεξοπλισμού». Η παρ. 5 τροποποιήθηκε ως άνω από την περίπτ. 2 παρ. Α της με αριθ. 473/8/28 Μαρτ.-21 Μαϊου 2008 (ΦΕΚ Β΄933), απόφ. ΕΕΤΤ. Άρθρο 5 Διαδικασία Εξέτασης της κοινοποίησης  από την ΕΕΤΤ 1.H ΕΕΤΤ εξετάζει εάν τα υποβαλλόμενα στοιχεία της εκάστοτε κοινοποίησης είναι σύμφωνα με τον ισχύοντα Εθνικό Κανονισμό Κατανομής Ζωνών Συχνοτήτων (ΕΚΚΖΣ), και τις σχετικές με την κατηγορία του κοινοποιούμενου εξοπλισμού ραδιοδιεπαφές που δημοσιεύονται από την ΕΕΤΤ. 22.ΔΑ.α.94 Οργάνωση και Λειτουργία των Τηλεπικοινωνιών - Ε.Ε.Τ.Τ. 2.«Μετά την εξέταση της ως άνω κοινοποίησης σύμφωνα με την παράγραφο 1 του παρόντος και μόνο σε περίπτωση ασυμφωνίας με τον ισχύοντα Εθνικό Κανονισμό Κατανομής Ζωνών Συχνοτήτων, τον ισχύοντα Κανονισμό Όρων Χρήσης Ραδιοσυχνοτήτων και τις σχετικές ραδιοδιεπαφές, η Ε.Ε.Τ.Τ. ενημερώνει τον υποβάλλοντα με επιστολή για την παραπάνω ασυμφωνία». Η παρ. 2 τροποποιήθηκε ως άνω από την περίπτ. 3 παρ. Α της με αριθ. 473/8/28 Μαρτ.-21 Μαϊου 2008 (ΦΕΚ Β΄933), απόφ. ΕΕΤΤ. Άρθρο 6 Κυρώσεις  1.Η ΕΕΤΤ δύναται με ειδικά αιτιολογημένη απόφασή της και μετά από ακρόαση του υπόχρεου να επιβάλλει τις κυρώσεις του άρθρου 16 του Π.Δ 44/2002 στις παρακάτω περιπτώσεις: α.Σε περίπτωση παράληψης υποβολής της κοινοποίησης σύμφωνα με τα οριζόμενα στο άρθρο 3 του παρόντος. β.Σε περίπτωση υποβολής ελλιπούς κοινοποίησης ως προς: ι.τα ραδιοχαρακτηριστικά του εξοπλισμού όπως αυτά ορίζονται στο στοιχείο iii του εδαφίου γ) της παραγράφου 1 του άρθρου 4 του παρόντος ιι.τον αναγνωριστικό αριθμό του κοινοποιημένου οργανισμού, σύμφωνα με το στοιχείο v του εδαφίου γ) της παραγράφου 1 του άρθρου 4 του παρόντος ακόμα και μετά την σχετική ειδοποίηση της ΕΕΤΤ σύμφωνα με την παράγραφο 3 του άρθρου 4 του παρόντος. 2.Μετά τη θέση του εξοπλισμού στην αγορά η ΕΕΤΤ δύναται να προβεί σε έλεγχο των ως άνω υπο στοιχείων i, ii β) της παραγράφου 1 του παρόντος  3.και να επιβάλει όρους ή περιορισμούς κατά τα οριζόμενα στο άρθρο 10 του Π.Δ. 44/2002. « Άρθρο 7 Μεταβατικές Διατάξεις Η Ε.Ε.Τ.Τ. θα ακολουθεί τη διαδικασία που περιγράφεται στην υπ’ αριθμ. 296/49/24.10.2003 -υπό τροποποίηση- απόφαση Ε.Ε.Τ.Τ. «Κανονισμός Κοινοποίησης Ραδιοεξοπλισμού στην Ε.Ε.Τ.Τ.» έως και δύο μήνες μετά τη δημοσίευση της παρούσας. Μετά από αυτό το χρονικό διάστημα θα εξετάζονται και θα γίνονται δεκτές μόνο κοινοποιήσεις που έχουν υποβληθεί σύμφωνα με το άρθρο 4 του τροποποιηθέντος Κανονισμού». Το μέσα σε « » άρθρ. 7 προστέθηκε με την περίπτ. 4 παρ. Α της με αριθ. 473/8/28 Μαρτ.-21 Μαϊου 2008 (ΦΕΚ Β΄933), απόφ. ΕΕΤΤ. Άρθρο 7 Ημερομηνία Ισχύος Ο παρών Κανονισμός τίθεται σε ισχύ από τη δημοσίευσή του στην Εφημερίδα της Κυβερνήσεως.